FI
L 121/136
Euroopan unionin virallinen lehti
5.5.2023
LIITE VIII
GUYANAN PUUTAVARAN LAILLISUUDENVARMENNUSJÄRJESTELMÄN (GTLAS) TOIMINTAKYVYN ARVIOIMISEN PERUSTEET
TAUSTA GTLAS-järjestelmälle suoritetaan yhteinen riippumaton tekninen arviointi, ennen kuin FLEGT-lupien kattaman puutavaran vienti unioniin alkaa.
Tässä yhteisessä teknisessä arvioinnissa arvioidaan koko järjestelmää sen selvittämiseksi, onko käytössä riittäviä mekanismeja, joilla varmistetaan, että GTLAS-järjestelmän toiminta ja tulokset ovat tarkoitetun mukaisia.
Arvioinnissa tarkastellaan järjestelmän kuvausta erityisesti tähän sopimukseen sen hyväksymisen jälkeen tehtyjen muutosten osalta.
Riippumattoman teknisen arvioinnin toimeksiannosta sovitaan osapuolten kesken yhteisessä seurantaja arviointikomiteassa.
Riippumaton tekninen arviointi kattaa seuraavat: — laillisuusmääritelmän, jossa luetellaan luvan myöntämisen edellyttämät noudatettavat Guyanan lait; — toimitusketjun valvonnan puutuotteiden jäljittämiseksi metsästä vientipaikkaan tai myyntipaikkaan kotimarkkinoilla ja tuontipaikasta vientipaikkaan tai myyntipaikkaan kotimarkkinoilla; — varmennusmenettelyt, joilla määritetään kaikkien laillisuusmääritelmän osien noudattaminen ja toimitusketjun valvonta; — vientitodistusten ja FLEGT-todistusten myöntämismenettelyt; ja — riippumattoman tarkastuksen, jolla varmistetaan, että järjestelmä toimii tarkoitetulla tavalla.
Muista sopimuksista saadun kokemuksen perusteella GTLAS-järjestelmä voidaan arvioida vaiheittaisella ja toistuvalla lähestymistavalla, jossa kaikki arvioinnin aikana havaittuihin heikkouksiin ja GTLAS-järjestelmän vaatimusten noudattamattajättämiseen voidaan puuttua asteittain suunnitelluilla korjaavilla toimenpiteillä.
1.
LAILLISUUSMÄÄRITELMÄ Laillisesti tuotettu puutavara määritellään Guyanassa sovellettavan oikeudellisen kehyksen mukaisesti, ja se kattaa seuraavat: — Puunkorjuuoikeudet: metsien käyttöoikeuksien jakaminen ja laillisten oikeuksien myöntäminen puunkorjuuseen laillisesti määritellyillä rajoilla. — Metsätaloustoimet: metsänhoitoa ja metsätoimia koskevien lakisääteisten vaatimusten, myös asiaankuuluvan ympäristö- ja sosiaalilainsäädännön, noudattaminen. — Maksut ja verot: suoraan puunkorjuuseen ja puunkorjuuoikeuksiin liittyviä veroja, lisenssejä ja maksuja (tai muita mahdollisia tarkistettuja tulojärjestelyjä) koskevien lakisääteisten vaatimusten noudattaminen. — Muut käyttäjät: maa-alueita ja muita resursseja, joihin puunkorjuuoikeudet voivat vaikuttaa, koskevien toisten osapuolten laillisten omistus- ja käyttöoikeuksien kunnioittaminen, kun tällaisia muita oikeuksia on. — Kauppa ja tulli: kauppaa ja tullimenettelyjä koskevien lakisääteisten vaatimusten noudattaminen.
Avainkysymykset: 1.1
Onko laillisuusmääritelmässä yksilöity selkeästi lakisääteiset vaatimukset?
1.2
Onko täsmennetty periaatteet, kriteerit ja indikaattorit, joita voidaan käyttää laillisuusmääritelmän kunkin osaalueen noudattamisen testaamisessa?